PMIndiaData/PMIndiaSum huggingface dataset:
హెలికాప్టర్ దుర్ఘటన లో జనరల్శ్రీ బిపిన్ రావత్, ఆయన సతీమణి మరియు సాయుధ దళాల కు చెందిన ఇతర సిబ్బంది  కన్నుమూత పట్ల సంతాపాన్ని వ్యక్తం చేసిన ప్రధానమంత్రి

తమిళ నాడు లో జరిగిన హెలికాప్టర్ దుర్ఘటన లో జనరల్ శ్రీ బిపిన్ రావత్, ఆయన సతీమణి లతో పాటు సాయుధ దళాల కు చెందిన ఇతర సిబ్బంది కన్నుమూయడం పట్ల ప్ర‌ధాన మంత్రి శ్రీ న‌రేంద్ర మోదీ ప్రగాఢ దు:ఖాన్ని వ్యక్తం చేశారు. ప్రధాన మంత్రి వరుస ట్వీట్ లలో – ‘‘తమిళ నాడు లో హెలికాప్టర్ కూలిపోయిన ఘటన పట్ల నేను అత్యంత దు:ఖానికి లోనయ్యాను. ఈ దుర్ఘటన లో మనం జనరల్ శ్రీ బిపిన్ రావత్ ను, ఆయన సతీమణి ని మరియు సాయుధ దళాల కు చెందిన ఇతర సిబ్బంది ని కోల్పోయాం. ఆయన అత్యంత నిష్ఠ తో భారతదేశాని కి సేవల ను అందించారు. ఆప్తుల ను కోల్పోయిన కుటుంబాల శోకం లో నేను సైతం పాలుపంచుకొంటున్నాను. జనరల్ శ్రీ బిపిన్ రావత్ ఒక ఉత్కృష్ట సైనికునిగా ఉండే వారు. ఒక సిసలైన దేశభక్తుని వలె ఆయన మన సాయుధ దళాల ను, సమస్త సురక్ష వ్యవస్థ ను ఆధునికీకరించడం లో బహుమూల్యమైనటువంటి తోడ్పాటు ను అందించారు. వ్యూహాత్మక అంశాల లో ఆయన దూరదృష్టి, అభిప్రాయాలు అసాధారణమైనవిగా ఉండేవి. ఆయన కన్నుమూత నాకెంతో దు:ఖదాయకం గా ఉంది. ఓమ్ శాంతి. భారతదేశాని కి తొలి ‘సిడిఎస్’ గా జనరల్ శ్రీ రావత్ రక్షణ సంబంధి సంస్కరణలు సహా సాయుధ దళాల కు సంబంధించిన విభిన్న విషయాలపైన గొప్ప కృషి ని చేశారు. సైన్యాని కి తన సేవలను అందించడం లో ఆయన తనకు గల అపారమైన అనుభవాన్ని వినియోగించారు. భారతదేశం ఆయన అందించినటువంటి అపూర్వ సేవలను ఎన్నటికీ మరచిపోదు.’’ అని పేర్కొన్నారు.
జామ్‌ న‌గ‌ర్‌ లోని గుజ‌రాత్ ఆయుర్వేద విశ్వ‌విద్యాల‌య ప్రాంగ‌ణం లో గ‌ల‌ ఆయుర్వేద సంస్థ‌ ల స‌మూహాని కి జాతీయ ప్రాధాన్య సంస్థ హోదా ఇచ్చేందుకు ఆమోదం తెలిపిన మంత్రిమండ‌లి

జామ్‌ న‌గ‌ర్‌ లోని గుజ‌రాత్ ఆయుర్వేద విశ్వ‌విద్యాల‌య ప్రాంగ‌ణం లో గ‌ల‌ ‘ఆయుర్వేద బోధన-పరిశోధన సంస్థ’ (ఐటిఆర్ఎ)కు ‘జాతీయ ప్రాధాన్య సంస్థ’ హోదా ను ఇచ్చేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ఈ మేరకు (ఎ) ‘ఇన్‌స్టిట్యూట్ ఫ‌ర్ పోస్ట్ గ్రాడ్యుయేట్ టీచింగ్ అండ్ రీసెర్చ్ ఇన్ ఆయుర్వేద (బి) శ్రీ గులాబ్‌కున్వ‌ర్బా ఆయుర్వేద మ‌హావిద్యాల‌య (సి) ఫార్మాసీ యూనిట్‌స‌హా ఇన్‌స్టిట్యూట్ ఆఫ్ ఆయుర్వేద ఫార్మ‌స్యూటిక‌ల్ సైన్సెస్’ ల‌ను స‌మ్మిళితం చేస్తారు. అలాగే ‘మ‌హ‌ర్షి పతంజ‌లి ఇన్‌స్టిట్యూట్ ఫ‌ర్ యోగా అండ్ నాచురోప‌తి ఎడ్యుకేశన్ అండ్ రిసర్చ్‌’ను ‘ఐటిఆర్ఎ’లోని ‘స్వాస్థ్య‌వృత్త‌’ విభాగం లో విలీనం చేసి వీటన్నిటి సమాహారమైన ఆయుర్వేద సంస్థ‌ ల స‌మూహాని కి జాతీయ ప్రాధాన్య సంస్థ హోదా ను కల్పిస్తారు. జామ్‌ న‌గ‌ర్‌ లోని ‘ఆయుర్వేద బోధన-పరిశోధన సంస్థ’ (ఐటిఆర్ఎ)కు ‘జాతీయ ప్రాధాన్య సంస్థ’ హోదా ను ప్రకటించే దిశ గా రూపొందించిన బిల్లు ను రాబోయే పార్లమెంటు సమావేశాల లో ప్రభుత్వం ప్రవేశపెట్టనుంది. దేశవ్యాప్తం గా ప్రజారోగ్య రంగం లో ఎదురవుతున్న సవాళ్ల ను పరిష్కరించడం లో ఆయుష్ వ్యవస్థ ల పాత్ర వేగం గా విస్తరిస్తోంది. ఈ అంశాన్ని దృష్టి లో పెట్టుకొని సదరు సంస్థ కు జాతీయ ప్రాధాన్య సంస్థ హోదా కల్పించడం ద్వారా ప్రజారోగ్యం లో ఆయుర్వేదానికి ప్రాముఖ్యం లభించడం తో పాటు ఆ సంస్థ మరింత ఉత్తేజితమైనటువంటి పాత్ర ను పోషించగలుగుతుంది. ఆయుర్వేదం లో వ్యాధి నిరోధక-నివారక విధానాలు చౌకైనవి గనుక ఆ వ్యవస్థ బలపడితే ప్రజారోగ్యం పై ప్రభుత్వ వ్యయం కూడా తగ్గుతుంది. ఆయుర్వేద విజ్ఞానం, సేవల పై ప్రపంచవ్యాప్తం గా ఆసక్తి తో పాటు గిరాకీ పెరుగుతోంది. ఆయుర్వేదాని కి భారతదేశం పుట్టినిల్లు కావడంతో పాటు ఆయుర్వేద వైద్యంలో అంతర్జాతీయ స్థాయి విద్య-శిక్షణల ను అందించగల అత్యాధునిక సంస్థ లు భారతదేశం లో ఏర్పాటవుతాయని ప్రపంచమంతా మన వైపు చూస్తోంది. ఇటువంటి తరుణం లో జాతీయ హోదా కల్పన ద్వారా ప్రతిపాదిత సంస్థ స్థాయి ని పెంచితే దాని కి స్వతంత్ర ప్రతిపత్తి లభించి, ఆయుర్వేద విద్య ప్రమాణాలు ఉన్నత స్థాయి కి చేరుతాయి. అంతేకాక జాతీయ స్థాయి, అంతర్జాతీయ స్థాయి అవసరాల కు తగిన రీతి లో వివిధ ఆయుర్వేద కోర్సు లు వృద్ధి తో పాటు అత్యాధునిక విధానావిష్కరణ తదితరాలు సాధ్యమవుతాయి. ప్రజాబాహుళ్యం లోకి ఆయుష్ లోతు గా చొచ్చుకుపోవడానికి తగినట్లుగా కోర్సు ల ధ్రువీకరణ కు స్వీయ చట్రాన్ని రూపొందించుకునే అవకాశం లభిస్తుంది. దీంతో పాటు దేశం లో ప్రజారోగ్య రంగం ఎదుర్కొంటున్న ప్రధాన సవాళ్ల పరిష్కారం దిశ గా నిబిడీకృత ఆయుర్వేద సామర్థ్యాన్ని వెలికితెచ్చే వీలు కలుగుతుంది. అంతేగాక ఆయుర్వేదం లో తృతీయ స్థాయి ఆరోగ్య సంరక్షణ వ్యవస్థ అభివృద్ధి కి, ఆయుర్వేదానికి సమకాలీన ఉత్తేజాన్ని ఇచ్చే దిశ గా అంతస్సంబంధిత సహకార వ్యవస్థ ల ఏర్పాటు కు తోడ్పాటు లభిస్తుంది.
రక్షా బంధన్ సందర్భంగా ప్రజలకు శుభాకాంక్షలు తెలియజేసిన – ప్రధానమంత్రి

ప్రధానమంత్రి శ్రీ నరేంద్ర మోదీ శుభప్రదమైన రక్షా బంధన్ సందర్భంగా ప్రజలకు శుభాకాంక్షలు తెలియజేశారు. ఈ మేరకు, ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, “రక్షాబంధన్ పండుగ శుభ సందర్భంగా దేశ ప్రజలందరికీ అనేక శుభాకాంక్షలు.” అని పేర్కొన్నారు.
ఇండియా భూటాన్ సాటిలైట్ నిజానికి భూటాన్ప్రజల తో మన విశేష సంబంధాల కు ఒక ప్రమాణం గా ఉన్నది: ప్రధాన మంత్రి

ఇండియా భూటాన్ సాటిలైట్ అనేది భూటాన్ ప్రజల తో మన కు గల విశిష్టమైనటువంటి సంబంధానికి ఒక ప్రమాణం గా ఉంది అని ప్రధాన మంత్రి శ్రీ నరేంద్ర మోదీ అన్నారు. సంయుక్తం గా అభివృద్ధిపరచిన ఈ ఉపగ్రహాన్ని విజయవంతం గా ప్రయోగించినందుకు భూటాన్ యొక్క సమాచార సాంకేతిక విజ్ఞ‌ానం మరియు టెలికమ్ విభాగాన్ని (డిఐటిటి) మరియు ఇస్ రో ను శ్రీ నరేంద్ర మోదీ ప్రశంసించారు. ఇండియా– భూటాన్ సేట్ ను ఫలప్రదం గా ప్రయోగించినందుకు రాజు యొక్క సందేశాన్ని తెలియజేస్తూ భూటాన్ ప్రధాని చేసిన ఒక ట్వీట్ కు ప్రధాన మంత్రి శ్రీ నరేంద్ర మోదీ జవాబిస్తూ, ‘‘ఇండియా భూటాన్ సేటిలైట్ నిజానికి భూటాన్ ప్రజల తో మా విశేష సంబంధాల కు ప్రమాణం గా ఉంది. సంయుక్తం గా అభివృద్ధిపరచిన ఈ ఉపగ్రహాన్ని విజయవంతం గా ప్రయోగించినందుకు నేను @dittbhutan ను మరియు @isro ను ప్రశంసిస్తున్నాను.’’ అని పేర్కొన్నారు.
మార్చి 6న ప్రధానమంత్రి పుణె సందర్శన… పుణె మెట్రో రైలు ప్రాజెక్టుకు ప్రారంభోత్సవం

ప్రధానమంత్రి శ్రీ న‌రేంద్ర మోదీ 2022 మార్చి 6వ తేదీన పుణె నగరాన్ని సందర్శిస్తారు. ఈ సందర్భంగా ఆయన పుణె మెట్రో రైలు ప్రాజెక్టును ప్రారంభించడంతోపాటు వివిధ అభివృద్ధి ప్రాజెక్టులకు ప్రారంభోత్సవం, శంకుస్థాపన చేస్తారు. ఇందులో భాగంగా ఉదయం 11 గంటలకు, పుణె నగరపాలక సంస్థ ప్రాంగణంలో శ్రీ ఛత్రపతి శివాజీ మహారాజ్ విగ్రహాన్ని ప్రధానమంత్రి ఆవిష్కరిస్తారు. దాదాపు 9.5 అడుగుల పొడవైన ఈ విగ్రహాన్ని 1850 కిలోల గన్ మెటల్‌తో తయారుచేశారు. అనంతరం ఉదయం 11:30 గంటలకు ప్రధానమంత్రి పుణె మెట్రో రైలు ప్రాజెక్టును ప్రారంభిస్తారు. పట్టణ రవాణా కోసం పుణెలో ప్రపంచ స్థాయి మౌలిక వసతుల కల్పన దిశగా కృషిలో ఈ ప్రాజెక్టు అంతర్భాగం. కాగా, దీనికి 2016 డిసెంబరు 24న ప్రధానమంత్రి స్వయంగా శంకుస్థాపన చేశారు. మొత్తం 32.2 కిలోమీటర్ల పొడవైన ఈ ప్రాజెక్టులో భాగంగా ప్రస్తుతం పనులు పూర్తయిన 12 కిలోమీటర్ల మార్గాన్ని ప్రధాని ప్రారంభిస్తారు. ఈ ప్రాజెక్టును రూ.11,400 కోట్లకుపైగా వ్యయంతో నిర్మిస్తున్నారు. ఈ కార్యక్రమం తర్వాత గర్వారే మెట్రో స్టేషన్‌లో ఎగ్జిబిషన్‌ను ప్రారంభించి, సందర్శన తర్వాత అక్కడి నుంచి ఆనంద్‌నగర్ మెట్రో స్టేషన్ వరకు ఆయన మెట్రోరైలులో ప్రయాణిస్తారు. ఆ తర్వాత మ‌ధ్యాహ్నం 12 గంట‌ల ప్రాంతంలో ప్రధానమంత్రి వివిధ అభివృద్ధి ప్రాజెక్టులను ప్రారంభించి, కొన్నిటికి శంకుస్థాప‌న చేస్తారు. అలాగే మూలా-ముఠా నదీ సంబంధిత పునరుజ్జీవన-కాలుష్య నివారణ ప్రాజెక్టులకూ ఆయన శంకుస్థాపన చేస్తారు. ఇందులో భాగంగా నది పొడవునా 9 కిలోమీటర్ల మేర రూ.1,080 కోట్ల వ్యయంతో పునరుజ్జీవన పనులు చేపడతారు. ఈ మేరకు నది అంచుల రక్షణ, ఇంటర్‌సెప్టర్ మురుగునీటి నెట్‌వర్క్, ప్రజా సౌకర్యాలు, పడవల విహార కార్యకలాపాల సంబంధిత పనులు నిర్వహిస్తారు. “ఒకే నగరం-ఒకే నిర్వహణ సంస్థ” ఇతివృత్తంగా రూ.1470 కోట్లకుపైగా వ్యయంతో మూల-ముఠా నదీ కాలుష్య నివారణ ప్రాజెక్టు అమలవుతుంది. దీనికింద 400 ఎం.ఎల్.డి.ల సామర్థ్యంగల 11 మురుగుశుద్ధి ప్లాంట్లు నిర్మిస్తారు. కాగా, బనేర్‌లో ఇ-బస్‌ డిపోతోపాటు 100 ఇ-బస్సులను కూడా ప్రధానమంత్రి ప్రారంభిస్తారు. పుణెలోని బలేవాడీలో నిర్మించిన ఆర్‌.కె.లక్ష్మణ్‌ ఆర్ట్‌ గ్యాలరీని ప్రధానమంత్రి ప్రారంభిస్తారు. మాల్గుడి గ్రామం ఆధారంగా రూపొందించబడిన సూక్ష్మ నమూనా ఈ మ్యూజియంలో ప్రధాన ఆకర్షణ. కాగా, ఇది దృశ్య-శ్రవణ మాధ్యమంద్వారా సజీవ చిత్రణను మనముందు ఉంచుతుంది. కార్టూనిస్ట్ ఆర్.కె.లక్ష్మణ్ గీసిన కార్టూన్‌లను కూడా మ్యూజియంలో ప్రదర్శిస్తారు. ఈ కార్యక్రమాలు ముగించుకున్న అనంతరం మధ్యాహ్నం 1:45 గంటలకు సింబయాసిస్‌ విశ్వవిద్యాలయం స్వర్ణోత్సవాలను ప్రధానమంత్రి ప్రారంభిస్తారు.
కేంద్రీయ వ్యవసాయ విశ్వవిద్యాలయ చట్టం, 1992 లో సవరణకు మంత్రిమండలి ఆమోదం

కేంద్రీయ విశ్వవిద్యాలయ చట్టం (సి ఎ యు), ఇంఫాల్ అధికార పరిధిలోకి నాగా లాండ్ రాష్ట్రాన్ని చేర్చేందుకు కేంద్రీయ వ్యవసాయ విశ్వవిద్యాలయ చట్టం, 1992 లోని సంబంధిత ఉపనిబంధనలలో సవరణ చేసే ప్రతిపాదనకు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. కేంద్రీయ విశ్వవిద్యాలయ చట్టం (సి ఎ యు), ఇంఫాల్ అధికార పరిధిలోకి నాగా లాండ్ రాష్ట్రాన్ని చేర్చిన తరువాత పశు పోషణ రంగంలో వృత్తి నిపుణులను నాగా లాండ్ లోని పశువైద్య శాస్త్ర కళాశాల అందించగలుగుతుంది. దీనితో ఆ ప్రాంతంలో సామాజిక, ఆర్థిక వృద్ధి సాధనకు మార్గం సుగమం కాగలదు. వ్యవసాయదారులకు కొత్త మెలకువలను పరిచయం చేయడంలో నూతన కళాశాల తోడ్పడగలదు. ఫలితంగా నాగా లాండ్ రాష్ట్రంలో దేశీయ పశువుల ఉత్పత్తి, ఉత్పాదకత వర్ధిల్లేందుకు ఊతం లభించగలదు. సి ఎ యు, మణిపూర్ పొందుతున్నటువంటి ప్రయోజనాలను నాగా లాండ్ రాష్ట్రం తాను కూడా పొందడంలో ఈ సవరణ సహాయకారి కాగలదు. యావత్తు ఈశాన్య ప్రాంత అవసరాలను దృష్టిలో ఉంచుకొని సి ఎ యు, మణిపూర్ ను నెలకొల్పడమైంది.
ఈ ప్రతిపాదన జ‌మ్ము & క‌శ్మీర్ పున‌ర్ వ్య‌వ‌స్థీక‌ర‌ణ చ‌ట్టం, 2019 లోని సెక్షన్ 3 యొక్క నిబంధ‌న‌ల ను అమ‌లు ప‌ర‌చ‌డం లో త‌లెత్తిన ఇబ్బంది ని సమాప్తం చేయడం కోసం భారత రాష్ట్రపతి జారీ చేసిన ఉత్తరువు కు ఎక్స్-పోస్ట్ ఫ్యాక్టో ఆమోదాన్ని తెలిపిన మంత్రిమండలి

భారత ప్రభుత్వ (కార్య సంచాలన) నియమాలు, 1961 కి చెందిన నియమం- 12 లో భాగం గా జ‌మ్ము & క‌శ్మీర్ పున‌ర్ వ్య‌వ‌స్థీక‌ర‌ణ చ‌ట్టం, 2019 లోని సెక్షన్ 3 యొక్క నిబంధ‌న‌ల ను అమ‌లు ప‌ర‌చ‌డం లో త‌లెత్తిన ఇబ్బంది ని సమాప్తం చేయడం కోసం భారత రాష్ట్రపతి జ‌మ్ము & క‌శ్మీర్ పున‌ర్ వ్య‌వ‌స్థీక‌ర‌ణ చ‌ట్టం, 2019 లోని సెక్షన్ 103 ప్రకారం జారీ చేసిన ఉత్తరువు కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదాన్ని తెలిపింది. నోటిఫికేశన్ ను జారీ చేయడం వల్ల జమ్ము మరియు కశ్మీర్ కేంద్ర పాలిత ప్రాంతం లో మరియు లద్దాఖ్ కేంద్ర పాలిత ప్రాంతం లో కొన్ని చట్టాల అమలు లో నిబంధనల ను వర్తింపచేసే సందర్భం లో ఇబ్బందులు సమాప్తమవుతాయి.
ఎన్‌హెచ్ఆర్‌సి స్థాప‌క దినం యొక్క ర‌జ‌తోత్సవాన్ని ఉద్దేశించి ప్ర‌సంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ నేడు జరిగిన జాతీయ మాన‌వ హ‌క్కుల సంఘం (ఎన్‌హెచ్ఆర్‌సి) స్థాప‌క దినం యొక్క రజతోత్సవాన్ని ఉద్దేశించి ప్ర‌సంగించారు. ఎన్‌హెచ్ ఆర్‌సి వంచితుల మ‌రియు అణ‌చివేత‌కు గురైన వ‌ర్గాల వాణి గా మారి గ‌త రెండున్న‌ర ద‌శాబ్దాలు గా దేశ నిర్మాణాని కి తోడ్పాటు ను అందించింద‌ని ఆయ‌న అన్నారు. మాన‌వ హ‌క్కుల ప‌రిర‌క్ష‌ణ మ‌న సంస్కృతి లో ఒక ముఖ్య‌మైన భాగ‌ం అని ఆయ‌న చెప్పారు. స్వాతంత్య్రం వ‌చ్చిన త‌రువాత మాన‌వ హ‌క్కుల ర‌క్ష‌ణ‌ కోసం స్వ‌తంత్ర‌మైన, ప‌క్ష‌పాత ర‌హిత‌మైన న్యాయ వ్య‌వ‌స్థ; క్రియాశీల‌ ప్ర‌సార మాధ్య‌మాలు; చురుకైన పౌర స‌మాజం వంటి శక్తులు మరియు ఎన్‌హెచ్ఆర్‌సి ల వంటి సంస్థ లు తెర మీద‌ కు వ‌చ్చాయ‌ని ఆయ‌న వివ‌రించారు. మాన‌వ హ‌క్కులు కేవ‌లం ఒక నినాదంగా మిగలకూకూడద‌ని, మ‌న స‌భ్య స‌మాజం లో ఒక భాగం గా కూడా అవి నిల‌వాల‌ని ప్ర‌ధాన మంత్రి పేర్కొన్నారు. పేద‌ల జీవ‌నం లో నాణ్య‌త‌ ను మెరుగు ప‌ర‌చ‌డానికి గ‌త నాలుగు సంవత్సరాలు లేదా అంతకు మించిన కాలం లో గంభీర‌మైన‌టువంటి ప్ర‌య‌త్నాలు అనేకం జ‌రిగాయ‌ని ఆయ‌న వివ‌రించారు. మాన‌వుల‌ కు కావ‌ల‌సిన మౌలిక అవ‌స‌రాల‌ను భార‌తీయులందరూ అందుకొనేట‌ట్లు చూడాల‌నే అంశం పట్ల ప్ర‌భుత్వం శ్ర‌ద్ధ వహించింద‌ని ఆయ‌న చెప్పారు. ఈ సంద‌ర్భంగా ప్ర‌ధాన మంత్రి ‘బేటీ బచావో, బేటీ పఢావో’, సుగ‌మ్య భార‌త్ అభియాన్‌, ప్ర‌ధాన మంత్రి ఆవాస్ యోజ‌న‌, ఉజ్వల యోజ‌న‌, ఇంకా సౌభాగ్య యోజ‌న ల వంటి ప‌థ‌కాల సాఫ‌ల్యాల‌ ను గురించి ప్ర‌స్తావించారు. అలాగే ఈ ప‌థ‌కాల ఫ‌లితం గా ప్ర‌జ‌ల జీవితాల లో చోటు చేసుకొన్న ప‌రివ‌ర్త‌న‌ ను గురించి ఆయ‌న తెలియ జేశారు. 9 కోట్ల కు పైగా టాయిలెట్ ల నిర్మాణం పారిశుధ్యం తో పాటే కోట్లాది పేద ప్ర‌జ‌లు గౌరవం తో జీవించ‌డానికి కూడా పూచీ ప‌డిన‌ట్లు ఆయ‌న వివరించారు. ఆయుష్మాన్ భారత్ లో భాగంగా ఇటీవ‌లే ఆరంభించిన ఆరోగ్య హామీ కార్య‌క్ర‌మమైన పిఎమ్‌జెఎవై ని గురించి కూడా ఆయ‌న ప్ర‌స్తావించారు. కేంద్ర ప్ర‌భుత్వం యొక్క అందరికీ ఆర్థిక సేవల సంబంధిత కార్య‌క్ర‌మాల‌ ను గురించి కూడా ఆయ‌న మాట్లాడారు. ప్ర‌జ‌ల‌ కు మౌలిక హ‌క్కులను క‌ల్పించే దిశ‌గా తీసుకున్న చ‌ర్య‌ల ప‌రంప‌ర లో ‘మూడుసార్లు తలాక్’ బారి నుండి ముస్లిమ్ మ‌హిళ‌ల‌ కు ఉప‌శ‌మ‌నాన్ని అందించిన‌టువంటి చ‌ట్టం సైతం ఒక భాగ‌మ‌ని ఆయ‌న తెలిపారు. న్యాయ ల‌భ్య‌త లో సౌల‌భ్యాన్ని మెరుగు ప‌ర‌చ‌డం కోసం ఇ-కోర్ట్స్ యొక్క సంఖ్య ను పెంచ‌డం మ‌రియు నేశ‌న‌ల్ జుడిశల్ డేటా గ్రిడ్ ను ప‌టిష్టం చేయ‌డం వంటి చ‌ర్య‌ల‌ను తీసుకోవ‌డ‌మైంద‌ని ప్ర‌ధాన మంత్రి ప్ర‌స్తావించారు. ‘ఆధార్’ అనేది సాంకేతిక విజ్ఞాన ఆధారిత‌మైన సాధికారిత ను ప్ర‌సాదించే కార్య‌క్ర‌మం అంటూ ఆయ‌న అభివ‌ర్ణించారు. ఈ కార్య‌క్ర‌మాల విజయం ప్ర‌జల ప్రాతినిధ్యం కారణం గానే సాధ్యపడినట్లు ప్ర‌ధాన మంత్రి తెలిపారు. మాన‌వ హ‌క్కుల ప‌ట్ల చైత‌న్యం తో పాటు పౌరులు వారి యొక్క విధుల పట్ల, క‌ర్త‌వ్యాల ప‌ట్ల సైతం జాగృతి ని క‌లిగి వుండాల‌ని ఆయ‌న చెప్పారు. ఎవ‌రైతే వారి క‌ర్త‌వ్యాల‌ ను అర్థం చేసుకొంటారో వారు ఇత‌రుల‌ కు ఉన్న‌టువంటి ఈ హ‌క్కుల‌ ను ఎలా గౌర‌వించాలో కూడా ఎరిగిన‌ వారు అవుతార‌ని ఆయ‌న అన్నారు. నిల‌క‌డ‌త‌నం తో కూడిన‌టువంటి అభివృద్ధి ల‌క్ష్యాల‌ ను సాధించ‌డం కోసం ఎన్‌హెచ్ఆర్‌సి పోషించ‌వ‌ల‌సిన పాత్ర కూడా కీల‌క‌మైందేన‌ని ప్ర‌ధాన మంత్రి అన్నారు.
ఖ్వాజా మొయినుద్దీన్ చిశ్తీయొక్క ఉర్స్ సందర్భం లో అజ్ మేర్ శరీఫ్ దర్ గాహ్ లో ఇచ్చేందుకు చాదర్ ను బహూకరించినప్రధాన మంత్రి

ఖ్వాజా మొయినుద్దీన్ చిశ్తీ యొక్క ఉర్స్ సందర్భం లో అజ్ మేర్ శరీఫ్ దర్ గాహ్ లో సమర్పించేందుకు గాను ఒక చాదర్ ను ప్రధాన మంత్రి శ్రీ నరేంద్ర మోదీ బహూకరించారు. ప్రధాన మంత్రి ఒక ట్వీట్ లో – ఖ్వాజా మొయినుద్దీన్ చిశ్తి యొక్క ఉర్స్ సందర్భం లో అజ్ మేర్ శరీఫ్ దర్ గాహ్ లో సమర్పించేందుకు గాను ఒక చాదర్ ను బహుమతి గా ఇచ్చాను.’’ అని తెలిపారు.
శ్రీ గణపతి సచ్చిదానంద స్వామి జీ 80వ జన్మదిన వేడుకల సందర్భంగా –  ప్రధానమంత్రి సందేశం

ప్ర‌ధానమంత్రి శ్రీ న‌రేంద్ర మోదీ ఈరోజు శ్రీ గణపతి సచ్చిదానంద స్వామి జీ 80వ జన్మదిన వేడుకలను ఉద్దేశించి వీడియో సందేశం ద్వారా ప్రసంగించారు. ఈ శుభ సందర్బంగా శ్రీ గణపతి సచ్చిదానంద స్వామి జీ మరియు ఆయన అనుచరులకు ప్రధానమంత్రి శుభాకాంక్షలు తెలిపారు. 'హనుమత్-ద్వార్' ప్రవేశ తోరణాన్ని సాధువులు, ప్రత్యేక అతిథులు అంకితం చేయడాన్ని కూడా శ్రీ మోదీ గుర్తించారు. పవిత్ర గ్రంథాలను ఉటంకిస్తూ, మానవాళి సంక్షేమం కోసం సాధువులు ఉద్భవిస్తారనడానికి శ్రీ గణపతి సచ్చిదానంద స్వామీజీ జీవితమే సజీవ ఉదాహరణ అని, వారి జీవితం సామాజిక అభ్యున్నతి, మానవ సంక్షేమం తో ముడిపడి ఉందని, ప్రధానమంత్రి పేర్కొన్నారు. దత్త పీఠంలో ఆధ్యాత్మికతతో పాటు ఆధునికత కూడా పెంపొందుతోందని, ప్రధానమంత్రి సంతృప్తి వ్యక్తం చేశారు. 3డి మ్యాపింగ్‌ తో కూడిన హనుమాన్ ఆలయాన్ని, ఆధునిక నిర్వహణతో ఏర్పాటుచేసిన "లైట్ అండ్ సౌండ్ షో" మరియు "బర్డ్-పార్క్‌" ను కూడా ఆయన ఈ సందర్భంగా ఉదహరించారు. దత్త పీఠం వేదాలతో కూడిన గొప్ప అధ్యయన కేంద్రంగానే కాక, ఆరోగ్య ప్రయోజనాల కోసం సంగీతాన్ని ఉపయోగించడం కోసం ప్రభావవంతమైన ఆవిష్కరణలను చేపడుతోందని ప్రధానమంత్రి పేర్కొన్నారు. “ఈ విధంగా ప్రకృతి కోసం శాస్త్ర పరిజ్ఞానాన్ని వినియోగించడం, ఆధ్యాత్మికతతో సాంకేతికతను జోడించడం క్రియాశీల భారతీయ సిద్ధాంతం. స్వామీజీ వంటి సాధువుల కృషికి నేను సంతోషిస్తున్నాను. ఈ రోజు దేశంలోని యువత తమ సంప్రదాయాల శక్తిని తెలుసుకుని, వాటిని ముందుకు తీసుకెళ్తున్నారు.” అని శ్రీ మోదీ అన్నారు. ఆజాదీ-కా-అమృత్-మహోత్సవ్ జరుపుకుంటున్న సమయంలో వచ్చిన ఈ శుభ సందర్భంగా, స్వప్రయోజనం కంటే ముందు విశ్వ ప్రయోజనాన్ని పరిగణించాలని చెప్పే సాధువుల బోధనలను ప్రధానమంత్రి గుర్తు చేశారు. "దేశం ఈరోజు ‘సబ్–కా–సాత్, సబ్–కా–వికాస్, సబ్‌-కా–విశ్వాస్, సబ్‌-కా–ప్రయాస్’ అనే మంత్రంతో సామూహిక ప్రతిజ్ఞలకు పిలుపునిస్తోంది. ఈ రోజు దేశం తన ప్రాచీనతను కాపాడుకుంటూ, ప్రచారం చేస్తోంది. అదే సమయంలో, దాని ఆవిష్కరణ, ఆధునికతకు బలాన్నిస్తోంది. ఈ రోజు యోగా మరియు యువత భారతదేశ గుర్తింపుగా నిలిచాయి. ఈ రోజు ప్రపంచం మొత్తం మన అంకుర సంస్థలను తన భవిష్యత్తు గా భావిస్తోంది. మన పరిశ్రమ, మన 'మేక్–ఇన్–ఇండియా' ప్రపంచ వృద్ధికి ఆశాకిరణంగా మారుతున్నాయి. ఈ తీర్మానాల సాధనకు మనం కృషి చేయాలి. ఈ దిశగా, మన ఆధ్యాత్మిక కేంద్రాలు, స్ఫూర్తి కేంద్రాలుగా సేవలందించాలని నేను కోరుకుంటున్నాను." అని ప్రధానమంత్రి సూచించారు. ప్రకృతి సంరక్షణ, పక్షుల సేవలో వారు చేస్తున్న కృషిని గుర్తించిన ప్రధానమంత్రి, దత్త పీఠం నీరు మరియు నదుల సంరక్షణ కోసం కృషి చేయాలని అభ్యర్థించారు. ప్రతి జిల్లాలో 75 అమృత్ సరోవరాలు అభివృద్ధి చేసే కార్యక్రమంలో తమ వంతు సహకారం అందించాలని ఆయన కోరారు. స్వచ్ఛ భారత్ మిషన్‌ కార్యక్రమం అమలులో వారు అందిస్తున్న వారి సహకారాన్ని ప్రధానమంత్రి ప్రశంసించారు.
ఈశాన్య మండ‌లి (ఎన్‌.ఇ.సి) లో మార్పు ల‌కు ఆమోదం తెలిపిన మంత్రివర్గం

ఈశాన్య ప్రాంత అభివృద్ధి మంత్రిత్వ‌ శాఖ (డిఒఎన్ఇఆర్- DoNER) ప్ర‌తిపాదించిన విధంగా ఈశాన్య మండ‌లి (ఎన్‌ఇసి) ఎక్సఫిశియో చైర్మ‌న్‌ గా కేంద్ర హోం మంత్రి ని నామినేట్ చేసేందుకు ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న జరిగిన కేంద్ర మంత్రివర్గ సమావేశం ఆమోదం తెలిపింది. 8 ఈశాన్య రాష్ట్రాల‌కు చెందిన గ‌వ‌ర్న‌ర్లు, ముఖ్య‌మంత్రులు ఈ చ‌ట్ట‌బ‌ద్ధ సంస్థ లో స‌భ్యులుగా ఉంటారు. డిఒఎన్ఇఆర్ కు చెందిన స‌హాయ మంత్రి (స్వ‌తంత్ర‌ బాధ్యత) ఈ మండలి కి వైస్ చైర్మ‌న్‌ గా వ్య‌వ‌హరించే ప్ర‌తిపాద‌న‌ కు కూడా మంత్రివర్గం ఆమోదం తెలిపింది. ప్ర‌భావం : ఎన్‌ఇసి వివిధ ప‌థ‌కాల‌ను కేంద్ర , రాష్ట్ర ఏజెన్సీ ల ద్వారా అమ‌లు చేస్తుంది. ఈ సంస్థ కు హోం మంత్రి చైర్మ‌న్‌ గా, ఈశాన్య రాష్ట్రాల అభివృద్ధి మంత్రిత్వ‌ శాఖ‌ కు చెందిన మంత్రి వైస్ చైర్మ‌న్‌ గా వ్య‌వ‌హ‌రించే కొత్త ఏర్పాటు వ‌ల్ల ఈశాన్య‌ రాష్ట్రాల‌కు చెందిన‌ అంద‌రు గ‌వ‌ర్న‌ర్లు, ముఖ్య‌మంత్రులు స‌భ్యులుగా ఉంటూ అంత‌ర్ రాష్ట్ర స‌మ‌స్య‌ల‌ను మ‌రింత సమ‌గ్రంగా చ‌ర్చించేందుకు ఇది ఒక వేదిక‌గా ఉప‌యోగ‌ప‌డ‌నుంది. అలాగే భ‌విష్య‌త్తు లో ఉమ్మ‌డి విధానాల‌ను అనుస‌రించ‌డానికి వీలు క‌ల్పిస్తుంది. మాద‌క ద్ర‌వ్యాల అక్ర‌మ ర‌వాణా, ఆయుధాలు మరియు మందుగుండు దొంగ ర‌వాణా, స‌రిహ‌ద్దు వివాదాల‌తో పాటు ప‌లు అంత‌ర్ రాష్ట్ర అంశాల‌పై చ‌ర్చించే బాధ్య‌త‌ ను చేప‌ట్టిన జోన‌ల్ కౌన్సిల్స్ ల‌క్ష్యాల‌ను కూడా ఇప్పుడు ఎన్‌ఇసి చేప‌ట్ట‌గలుగుతుంది. ఇలా ఎన్‌ఇసి లో తీసుకు వ‌చ్చిన మార్పుల వ‌ల్ల ఇది ఈశాన్య ప్రాంత సంస్థ‌ గా మ‌రింత స‌మ‌ర్ధంగా ప‌నిచేయ‌డానికి వీలు క‌ల్పిస్తుంది. ఈ కౌన్సిల్ ఎప్ప‌టిక‌ప్పుడు ఆయా ప్రాజెక్టుల, ప‌థ‌కాల అమ‌లు ను స‌మీక్షించి, ఈ ప్రాజెక్టు ల‌కు సంబంధించి రాష్ట్ర‌ ప్ర‌భుత్వాల మ‌ధ్య మెరుగైన స‌మ‌న్వ‌యానికి త‌గిన సూచ‌న‌లు చేయ‌నుంది. ఈ మండ‌లి కి కేంద్ర ప్ర‌భుత్వం బ‌ద‌లాయించే అధికారాలు ఉంటాయి. పూర్వరంగం : నార్త్ ఈస్టర్న్ కౌన్సిల్ చ‌ట్టం, 1971 లో భాగంగా స‌మ‌తుల్య‌త‌తో, స‌మ‌న్వ‌యంతో కూడిన అభివృద్ధికి, రాష్ట్రాల‌తో స‌మ‌న్వ‌యం సాధించేందుకు ఉన్న‌త‌ స్థాయి వ్య‌వ‌స్థ‌గా ఎన్‌ఇసి ని ఏర్పాటు చేశారు. 2002 నాటి స‌వ‌ర‌ణ అనంతరం, ఎన్‌ఇసి ని ఈశాన్య‌ రాష్ట్రాల ప్రాంతాల‌ కోసం ప్రాంతీయ ప్ర‌ణాళికా వ్య‌వ‌స్థ‌ గా కార్య‌క‌లాపాలను సాగించేందుకు,ఈ ప్రాంతానికి సంబంధించి ప్రాంతీయ ప్ర‌ణాళిక‌ ను రూపొందించే వీలు క‌ల్పించారు. ఇది రెండు లేదా మూడు రాష్ట్రాల‌కు ప్ర‌యోజ‌నం క‌లిగించే ప్రాజెక్టులు, ప‌థ‌కాల‌కు ప్రాధాన్య‌మిస్తుంది. సిక్కిమ్ విష‌యంలో ఈ మండ‌లి ప్ర‌త్యేక ప్రాజెక్టులను, ప‌థ‌కాలను రూపొందిస్తుంది.
డాక్ట‌ర్ రామ్ మ‌నోహ‌ర్ లోహియా జ‌యంతి సంద‌ర్భం లో ఆయ‌న కు న‌మ‌స్సులు అర్పించిన ప్ర‌ధాన మంత్రి

డాక్ట‌ర్ రామ్ మ‌నోహ‌ర్ లోహియా కు ఆయన జ‌యంతి సంద‌ర్భం లో ప్ర‌ధాన మంత్రి శ్రీ న‌రేంద్ర మోదీ శ్ర‌ద్ధాంజ‌లి ఘ‌టించారు. ‘‘స్వాతంత్ర్య సంగ్రామ మహా సేనాని, స‌మాజాన్ని గురించి ఆలోచిస్తూ ఉండినటువంటి డాక్ట‌ర్ రామ్ మ‌నోహ‌ర్ లోహియా గారి కి ఆయ‌న జ‌యంతి నాడు ఇదే సాద‌ర శ్ర‌ద్ధాంజ‌లి. ఆయ‌న ఉత్సుకత నిండినటువంటి, ప్ర‌గ‌తిశీల‌మైనటువంటి తన ఆలోచ‌న‌ల‌ తో దేశాని కి ఒక కొత్త దిశ ను అందించేందుకు కృషి చేశారు. దేశాని కి ఆయ‌న అందించిన తోడ్పాటు దేశ ప్ర‌జ‌ల కు ప్రేర‌ణ ను అందిస్తూనే ఉంటుంది’’ అని ఒక ట్వీట్ లో ప్ర‌ధాన మంత్రి పేర్కొన్నారు.‌
యు ఎన్ విమెన్  హీఫర్ శీ పోస్టేజి స్టాంపునకు సంబంధించి తపాలా విభాగం మరియు యునైటెడ్ నేషన్స్ పోస్టల్ అడ్మినిస్ట్రేషన్ కు మధ్య సంయుక్త ప్రచారం

యు ఎన్ విమెన్ హీఫర్ శీ తపాలా బిళ్ళ సంయుక్త ప్రచారాన్ని గురించి కేంద్ర మంత్రిమండలి దృష్టికి తీసుకువచ్చారు. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ ప్రచారం కోసం తపాలా విభాగం, యునైటెడ్ నేషన్స్ పోస్టల్ అడ్మినిస్ట్రేషన్ (యు ఎన్ పి ఎ) కు మధ్య 2016 ఫిబ్రవరి నెలలో ఒక అవగాహనపూర్వక ఒప్పంద పత్రం (ఎమ్ ఒ యు)పై సంతకాలు జరిగాయి. సంయుక్త ప్రచారంలో భాగంగా, అంతర్జాతీయ మహిళల దినాన్ని పురస్కరించుకొని 20 సీ-టినెంట్స్, ఇంకా 2 స్టాంపు లతో కూడిన మినియెచర్ షీట్ రూపాలలో స్టాంపులను ముద్రించడం జరిగింది. యు ఎన్ విమెన్ హీఫర్ శీ ఉద్యమం లైంగిక సమానత్వం కోసం ఉద్దేశించిన ఒక పటిష్టమైన ఉద్యమం. సామాజిక వ్యవహారాలన్నింటిలో అందరికీ ప్రయోజనం సిద్ధించడం కోసం ప్రపంచ జనాభా లోని సగ భాగాన్ని సమర్ధించేటందుకు ప్రపంచ జనాభా లోని మిగతా సగ భాగాన్ని ఈ ఉద్యమం ఏకం చేస్తుంది. ఈ సంయుక్త అంశం ప్రపంచమంతటా మహిళల సశక్తీకరణ కోసం అంకితం అయినటువంటిదీ; లైంగిక సమానత్వమనే ఒక గొప్ప ఆశయాన్ని ప్రోత్సహించేటటువంటిదీనూ. ఇటీవలి కాలంలో భారత ప్రభుత్వం ఈ అంశాన్ని గట్టిగా సమర్ధిస్తూ వస్తున్నది కూడా. ఈ ప్రకారంగా తపాలా విభాగం, యు ఎన్ పి ఎ 2016 మార్చి 8 న అంతర్జాతీయ మహిళల దినాన్ని ఉత్సవంగా జరుపుకొనేందుకు మరియు స్మరించుకొనేందుకు ఒక ఉమ్మడి స్టాంపు ను విడుదల చేయాలని ఒక అంగీకారానికి వచ్చాయి.
జాతీయ బాలికా దినోత్సవం సందర్భంగా ప్ర‌ధాన మంత్రి సందేశం

జాతీయ బాలికా దినోత్సవాన్ని పురస్కరించుకొని ప్ర‌ధాన మంత్రి శ్రీ న‌రేంద్ర మోదీ ఇచ్చిన సందేశం పాఠం ఈ కింది విధంగా ఉంది: ”ఆడ పిల్ల సాధించే అసాధారణ జయాలను ఉత్సవంగా జరుపుకొనే రోజును జాతీయ బాలికా దినోత్సవంగా పరిగణిస్తున్నాము. అనేక రంగాలలో ఆడ పిల్లలు కనబరచే ప్రావీణ్యం మనకు గర్వకారణం. ఆడ పిల్లపై భేదభావాన్ని తిరస్కరించడం తప్పనిసరి. ఆడ పిల్లకు సమాన అవకాశాలు లభించేలా చూడాలి. జెన్డర్ పై ఆధారపడి ఉండే మూసపోసిన రూపాలను సవాలు చేయడం కోసం మన వచనబద్ధతను పునరుద్ఘాటిద్దాము. జెన్డర్ సెన్సిటైజేషన్ తో పాటే జెన్డర్ ఈక్వాలిటీని కూడా ప్రోత్సహిద్దాము.”
దేశవ్యాప్తంగా వివిధ పండుగలు నిర్వహించుకుంటున్న ప్రజలకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు.

1. ‘‘మకర సంక్రాంతి పర్వదినం సందర్భంగా దేశ ప్రజలందరికీ నా శుభాకాంక్షలు. ప్రకృతి-వ్యవసాయంతో ముడిపడిన ఈ పండుగ సందర్భంగా సకల జనులకూ భోగభాగ్యాలను, సుఖసంతోషాలను, ఆయురారోగ్యాలను ప్రసాదించాలని ప్రార్థిస్తున్నాను.’’ 2. నా తమిళ మిత్రులందరికీ పొంగల్ శుభాకాంక్షలు. ఈ వేడుక ప్రతి ఒక్కరి జీవితంలో సకల సంతోషాలను, సామరస్యాన్ని, ఆయురారోగ్యాలను సమకూర్చాలని ఆకాంక్షిస్తున్నా.’’ 3. ‘‘మాఘ్ బిహు శుభాకాంక్షలు. ఈ పండుగ శుభవేళ సౌభ్రాత్ర భావన మరింత దృఢం కావాలని… సమాజానికి సుఖసంతోషాలు, సకల సౌభాగ్యాలు సమకూరాలని ప్రార్థిస్తున్నా. 4. ‘‘గుజరాత్ ప్రజలందరికీ ఉత్తరాయణ్ శుభాకాంక్షలు.’’ 5. పవిత్రమైన ఈ లోహ్రీ పండుగనాడు అందరికీ శుభకామనలు. ఈ ప్రత్యేక పర్వదినం సమాజంలో సంతోష, సౌభాగ్యాలను నింపాలని ఆకాంక్షిస్తున్నా.’’
ప్రధాన మంత్రి రవాండా పర్యటన సందర్భంగా భారతదేశానికి, రవాండాకు మధ్య సంతకాలు జరిగిన ఎంఓయూ లు/ దస్తావేజు ల జాబితా

సంఖ్య రంగం ఒప్పందం/ ఎంఓయూ సహకరించుకొనే రంగాలు భారతదేశం పక్షాన సంతకం చేసిన వారు రవాండా తరఫున సంతకం చేసిన వారు 1. వ్యవసాయం పై 2007 మే 31వ తేదీ న సంతకాలు అయ్యాయి వ్యవసాయం, ఇంకా పశు వనరుల రంగంలో సహకారానికి ఉద్దేశించిన ఎంఓయూ లో సవరణ పరిశోధన, సాంకేతిక విజ్ఞాన పరమైన వికాసం, కెపాసిటీ బిల్డింగ్, ఇంకా మానవ వనరుల అభివృద్ధి లతో పాటు పెట్టుబడి సమీకరణ కు గట్టి ప్రాముఖ్యాన్ని కట్టబెడుతూ వ్యవసాయం, ఇంకా పశుగణం రంగంలో సహకరించుకోవడం జరుగుతుంది. శ్రీ టి.ఎస్. తిరుమూర్తి, కార్యదర్శి (ఆర్థిక సంబంధాలు), విదేశీ వ్యవహారాల మంత్రిత్వ శాఖ గౌరవనీయురాలు జెరాల్డిన్ ముకేశిమానా, వ్యవసాయం, ఇంకా పశు వనరుల శాఖ మంత్రి 2. రక్షణ రక్షణ, పరిశ్రమ, విజ్ఞాన శాస్త్రం, సాంకేతిక విజ్ఞానం, ఇంకా కెపాసిటీ బిల్డింగ్ రంగాలలో సహకారానికి ఒప్పందం. రక్షణ, కెపాసిటీ బిల్డింగ్, పరిశ్రమ, విజ్ఞాన శాస్త్రం, సాంకేతిక విజ్ఞానం శ్రీ టి.ఎస్. తిరుమూర్తి, కార్యదర్శి (ఆర్థిక సంబంధాలు), విదేశీ వ్యవహారాల మంత్రిత్వ శాఖ గౌరవనీయులు శ్రీ జేమ్స్ కబరేబీ, రక్షణ శాఖ మంత్రి 3. 1975 లో సంతకాలు జరిగినటువంటి కల్చర్ ఫస్ట్ 2018–2022 మధ్య కాలానికి గాను సాం స్కృతిక ఆదాన ప్రదాన అంశంపై ఎంఓయూ సంగీతం, నృత్య‌ం, రంగస్థలం, ప్రదర్శనలు, చర్చాసభలు, ఇంకా సమావేశాలు, పురావస్తు శాస్త్రం, పాత దస్తావేజులు, గ్రంథాలయం, వస్తు ప్రదర్శనశాలలు, సాహిత్యం, పరిశోధన తో పాటు డాక్యుమెంటేశన్ మొదలైనవి శ్రీ టి.ఎస్. తిరుమూర్తి, కార్యదర్శి (ఆర్థిక సంబంధాలు), విదేశీ వ్యవహారాల మంత్రిత్వ శాఖ గౌరవనీయురాలు ఉవాకు జూలియన్, క్రీడలు, సంస్కృతి శాఖ మంత్రి 4. పాడి రంగంలో సహకారం వసాయ పరిశోధన పైన, ఇంకా విద్య పైన ఆర్ఎబి కి, ఐసిఎఆర్ కు మధ్య ఎంఓయూ పాడి, పాడి ఉత్పత్తుల ప్రాసెసింగ్, పాల నాణ్యత, భద్రత, పశుగణానికి సంబంధించినటువంటి బయోటెక్నలాజికల్ ఇంటర్ వెన్శన్ లలో శిక్షణ, ఇంకా పరిశోధన శ్రీ టి.ఎస్. తిరుమూర్తి, కార్యదర్శి (ఆర్థిక సంబంధాలు), విదేశీ వ్యవహారాల మంత్రిత్వ శాఖ శ్రీ పాట్రిక్ కారంగ్ వా, పిహెచ్ డి, డైరెక్టర్ జనరల్ 5. తోలు, ఇంకా సంబంధం గల రంగాలు తోలు, ఇంకా సంబంధం గల రంగాలలో సహకారానికిగాను ఎన్ఐఆర్ డిఎ కు, సిఎస్ఐఆర్- సిఎల్ఆర్ఐ లకు మధ్య ఎంఓయూ డాక్టర్ బి. చంద్రశేఖరన్, డైరెక్టర్, సిఎస్ఐఆర్- సిఎల్ఆర్ఐ గౌరవనీయురాలు కంపెటా సయింజోగ, డైరెక్టర్ జనరల్, ఎన్ఐఆర్ డిఎ 6. ఎల్ఓసి ఒప్పందాలు ఇండస్ట్రియల్ పార్కులు, ఇంకా కిగాలీ స్పెషల్ ఎకనామిక్ జోన్ లను అభివృద్ధి పరచడం కోసం 100 యుఎస్ డాలర్ల కై ఎల్ఓసీ ఒప్పందం శ్రీ నదీం పంజేటన్, చీఫ్ జనరల్ మేనేజర్, ఎక్సిమ్ బ్యాంక్ గౌరవనీయులు డాక్టర్ ఉజియల్ ఎన్ డగిజిమానా, ఆర్థిక శాఖ, ఇంకా ఆర్థిక ప్రణాళిక శాఖ మంత్రి 7. ఎల్ఓసి ఒప్పందాలు రవాండా లో వ్యవసాయ నీటి పారుదల పథకానికి 100 మిలియన్ యుఎస్ డాలర్ల కై ఎల్ఓసి ఒప్పందం శ్రీ నదీం పంజేటన్, చీఫ్ జనరల్ మేనేజర్, ఎక్సిమ్ బ్యాంక్ గౌరవనీయులు డాక్టర్ ఉజియల్ ఎన్ డగిజిమానా, ఆర్థిక శాఖ, ఇంకా ఆర్థిక ప్రణాళిక శాఖ మంత్రి 8. వ్యాపారం వ్యాపార పరమైన సహకారానికి ఉద్దేశించినటువంటి ఫ్రేమ్ వర్క్ ఉభయ దేశాల లో వ్యాపారం, ఇంకా ఆర్థిక సహకారానికి మార్గాన్ని సుగమం చేయడం, వాటిని వివిధీకరించడం తో పాటు పెంపొందింపచేయడం. శ్రీ టి.ఎస్. తిరుమూర్తి, కార్యదర్శి (ఆర్థిక సంబంధాలు), విదేశీ వ్యవహారాల మంత్రిత్వ శాఖ గౌరవనీయులు శ్రీ విన్సెంట్ మున్ యెశ్ యకా, వ్యాపారం, ఇంకా పరిశ్రమ శాఖ మంత్రి
స్వామి ద‌యానంద స‌ర‌స్వ‌తి జ‌యంతికి ప్ర‌ధాన మంత్రి స్మృత్యంజ‌లి

స్వామి ద‌యానంద స‌ర‌స్వ‌తి జ‌యంతి సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ స్మృత్యంజ‌లిని ఘ‌టించారు. “స్వామి ద‌యానంద స‌ర‌స్వ‌తి దూర‌దృష్టి క‌లిగిన వ్య‌క్తి. విద్య‌, సామాజిక సంస్క‌ర‌ణ‌ల ద్వారా ప్ర‌జ‌ల జీవ‌న స్థాయిని ఆయ‌న పెంపొందించారు. ఆయ‌న జయంతి వేళ ఆయ‌న‌కు శ్ర‌ద్ధాంజ‌లిని ఘ‌టిస్తున్నాను” అని ప్ర‌ధాన మంత్రి పేర్కొన్నారు.
అరుణాచల్ప్రదేశ్ లోని జంగ్ లో ప్రభుత్వ మాద్యమిక పాఠశాల కు దాని నిర్వహణ కు గాను అభినందనలు తెలిపిన ప్రధాన మంత్రి

అరుణాచల్ ప్రదేశ్ లోని జంగ్ లో ప్రభుత్వ మాధ్యమిక పాఠశాల ను చక్కగా నిర్వహిస్తున్నందుకు ప్రధాన మంత్రి శ్రీ హర్షం వ్యక్తం చేశారు. ముఖ్యమంత్రి శ్రీ పేమా ఖండూ చేసిన ఒక ట్వీట్ కు ప్రధాన మంత్రి ప్రతిస్పందిస్తూ, ‘‘చాలా బాగా కనిపిస్తోంది. ఈ పాఠశాల యొక్క విద్యార్థుల కు మరియు ఉపాధ్యాయుల కు ఇవే ప్రశంస లు.’’ అని ట్వీట్ చేశారు.